b'\n_START_ARTICLE_\nVulkan\n_START_SECTION_\nToiminnot\n_START_PARAGRAPH_\nRajapinnan yhteydess\xc3\xa4 k\xc3\xa4ytet\xc3\xa4\xc3\xa4n termej\xc3\xa4 is\xc3\xa4nt\xc3\xa4muisti (engl. host) ja laitemuisti (engl. device). Laitteen muistin hallinta ja liitt\xc3\xa4minen is\xc3\xa4nt\xc3\xa4muistiin varattuun objektiin on sovelluksen teht\xc3\xa4v\xc3\xa4 Vulkan-rajapinnassa. Korkeamman tason rajapinnat kuten OpenGL suorittavat l\xc3\xa4pin\xc3\xa4kyv\xc3\xa4sti osan t\xc3\xa4st\xc3\xa4 muistihallinnasta._NEWLINE_Vulkan tukee monis\xc3\xa4ikeist\xc3\xa4 k\xc3\xa4sittely\xc3\xa4. Sen k\xc3\xa4ytt\xc3\xa4m\xc3\xa4st\xc3\xa4 synkronoinnista k\xc3\xa4ytet\xc3\xa4\xc3\xa4n termi\xc3\xa4 ulkoinen synkronointi (engl. external synchronization), jolloin on sovelluksen vastuulla varmistua ettei samaa objektia muokata useammasta s\xc3\xa4ikeest\xc3\xa4 yht\xc3\xa4 aikaa. Synkronointiin k\xc3\xa4ytett\xc3\xa4vi\xc3\xa4 toimintoja ovat aidat (engl. fences), tapahtumat (engl. events) ja semaforit (engl. semaphores). Lis\xc3\xa4ksi on esteit\xc3\xa4 (engl. barriers), joita voidaan k\xc3\xa4ytt\xc3\xa4\xc3\xa4 suoritusestein\xc3\xa4 (vkCmdPipelineBarrier) tai muistiestein\xc3\xa4 (vkMemoryBarrier)._NEWLINE_Rajapintaa k\xc3\xa4ytt\xc3\xa4v\xc3\xa4 sovellus k\xc3\xa4ynnist\xc3\xa4\xc3\xa4 yhden tai useamman instanssin (engl. instance). Instanssiin voidaan liitt\xc3\xa4\xc3\xa4 yksi tai useampi fyysinen laite, joita voidaan k\xc3\xa4ytt\xc3\xa4\xc3\xa4 yhden tai useamman loogisen laitteen kautta. Loogisilla laitteilla on yksi tai useampi jono, joiden kautta komentoja k\xc3\xa4sitell\xc3\xa4\xc3\xa4n. Hierarkia on suunniteltu joustavuutta varten._NEWLINE_Diagnostiikkaa ja virheidenj\xc3\xa4ljityst\xc3\xa4 varten voidaan ottaa k\xc3\xa4ytt\xc3\xb6\xc3\xb6n lis\xc3\xa4toimintoja kerroksittain (engl. layers), joita julkaistavassa sovellusversiossa ei tarvita.\n_START_SECTION_\nHistoria\n_START_PARAGRAPH_\nVulkan pohjautuu AMD:n Mantle-rajapintaan, jonka AMD lahjoitti Khronokselle uuden matalamman tason API:n kehityksen pohjaksi._NEWLINE_Vulkanin ensimm\xc3\xa4inen versio 1.0 julkaistiin 16. helmikuuta 2016._NEWLINE_Vulkanin on tarkoitus tukea laajasti olemassa olevia alustoja, kuten Linux sek\xc3\xa4 Windows. Apple oli aluksi mukana mutta siirtyi sitten kehitt\xc3\xa4m\xc3\xa4\xc3\xa4n omaa Metal rajapintaansa. Microsoftin DirectX 12 tulee vain Windows 10:lle. MoltenVK on julkaistu Apache-lisenssill\xc3\xa4 macOS ja iOS -alustoille: MoltenVK toimii kevyen\xc3\xa4 rajapintana Applen Metal-rajapinnan p\xc3\xa4\xc3\xa4ll\xc3\xa4._NEWLINE_Vulkan tukee GPGPU k\xc3\xa4ytt\xc3\xb6\xc3\xa4 nimell\xc3\xa4 Compute Pipeline.\n_START_SECTION_\nVulkan Safety Critical\n_START_PARAGRAPH_\nKhronos on perustanut ty\xc3\xb6ryhm\xc3\xa4n kehitt\xc3\xa4m\xc3\xa4\xc3\xa4n turvakriittisiin j\xc3\xa4rjestelmiin suunnatun version, joka korvaisi OpenGL SC:n. Version tavoitteena on tukea RTCA DO-178C, EASA ED-12C, FACE (engl. Future Airborne Capability Environment) ja ISO 26262 -standardeja. Version tavoitteena on tukea grafiikkaa ja laskentaa rajapinnan avulla.'